شەفەق نیوز/ ئاژانس هەواڵگری و لێکۆڵینەوەی فیدراڵی
لە وەزارەت ناوخۆ، ئمڕوو چوارشەممە، خەوەردا لە دەسگیرکردن شەش تیرۆریست لە ناوچەیلیگ
جیاجیا لە بەغداد پایتەخت.
ئاژانسەگە لە بەیاننامەیگ وت: ٦ تیرۆریست دەسگیر
کریانە، سەرکردەیل ناودیار لە ریخریاگ داعش هاناویان، ک پەلامارەیل تیرۆری دژوە هیزە
ئەمنیەیل و خەڵکەگە لە کەرت لەتیفیە لەناو (کەتائیب تەوحید و جیهاد) تیرۆری جیوەجی
کردنە.
دیاری کرد ک لە توومارکردن قسەیلیان دەرکەفت
ک یەکیگ لەو تیرۆریستەیلە ک دەسگیر کریاگە، بەشداری لە پەلامار بان هیزە ئەمنیەیل
و بارەگایلی وە گولەی هاوەن کردیە، هەمیش لە تەقانن تانکەریگ لەبان ماشینەیل سەربازی
لە سوپای عراق.
بەیاننامەگە وتیش: ریکارەیل یاسایی لەبان داواکریایل
جیوەجی کریا، و هەواڵەیان ئەرا لایەنەیل دادوەری کریا.
